**ΔΕΛΤΙΟ ΤΥΠΟΥ**

**“Family Business Tradition & Innovation: The Wine Industry”**

**Εκδήλωση με θέμα την παράδοση και την καινοτομία στις Οικογενειακές Επιχειρήσεις με έμφαση στον κλάδο της Οινοποιίας**

To κέντρο επιχειρηματικότητας AHEAD του ALBA Graduate Business School at The American College of Greece σε συνεργασία με τον Θόδωρο Λέλεκα, δημοσιογράφο και blogger οίνου, αντιπρόεδρο της Παγκόσμιας Ομοσπονδίας Δημοσιογράφων Οίνου & Αποσταγμάτων (FIJEV), διοργανώνουν στις 16/12/2015 στις 18:30 την εκδήλωση «Family Business Tradition & Innovation: The Wine Industry».

Η εκδήλωση αυτή είναι η πρώτη μιας σειράς εκδηλώσεων που αναζητά τον τρόπο με τον οποίο η καινοτομία συνδυάζεται με την παράδοση μιας οικογενειακής επιχείρησης. Σε ένα συνεχώς μεταβαλλόμενο επιχειρηματικό περιβάλλον, αναδεικνύει πως η καινοτομία χτίζει πάνω στην μακρόχρονη παράδοση και εμπλουτίζει την δραστηριότητα της επιχείρησης. Οι οικογενειακές επιχειρήσεις αποτελούν την ραχοκοκαλιά της ελληνικής οικονομίας, ενώ σε παγκόσμιο επίπεδο η έρευνα καταδεικνύει ότι υπολείπονται σε θέματα καινοτομίας σε σύγκριση με άλλες επιχειρήσεις. Παράλληλα όμως, η έρευνα δείχνει ότι οι οικογενειακές επιχειρήσεις που ενθαρρύνουν την καινοτομία έχουν περισσότερες πιθανότητες να διατηρηθούν σε βάθος γενεών.

Οι εκδηλώσεις της σειράς αυτής θα εστιάζουν κάθε φορά σε έναν συγκεκριμένο κλάδο με σημαντική παράδοση για την ελληνική οικονομία. Προσκεκλημένοι ομιλητές στην πρώτη εκδήλωση με θέμα την Οινοποιία είναι οι εκπρόσωποι τριών σημαντικών ελληνικών οινοπαραγωγικών οικογενειών. Ο Στέλλιος Μπουτάρης από το Κτήμα κυρ-Γιάννη, η Ντίνα Σπυροπούλου από το Κτήμα Σπυρόπουλου και ο Αντώνης Ντουράκης από το Οινοποιείο Ντουράκη θα συζητήσουν με τον Θόδωρο Λέλεκα για τον τρόπο με τον οποίο καινοτόμησαν σε αυτόν τον τόσο παραδοσιακό τομέα.

Η συζήτηση θα πραγματοποιηθεί στα Ελληνικά και θα είναι ανοικτή στο κοινό που θα έχει την ευκαιρία να απευθύνει σχετικές ερωτήσεις στους προσκεκλημένους ομιλητές. Η εκδήλωση θα πραγματοποιηθεί στο αμφιθέατρο του ALBA Graduate Business School at The American College of Greece, Ξενίας 6-8 στην Αθήνα (Πλ. Μαβίλη), με ώρα προσέλευσης 18:30.

Για περισσότερες πληροφορίες και για δηλώσεις συμμετοχής λόγω περιορισμένου αριθμού θέσεων μπορείτε να επικοινωνήσετε με την κυρία Μαριέλμα Πατέλη στο mpateli@alba.edu.gr και στο 2108964531 (εσωτ. 2288).